# Επίσημη Εφημερίδα C 230A/2 Ιο

| | ISSN 1977-0901 |
| --- | --- |
| Επίσημη Εφημερίδα
  της Ευρωπαϊκής Ένωσης | C 230A |
| | |
| Έκδοση στην ελληνική γλώσσα | Ανακοινώσεις και Πληροφορίες | 61ό έτος2 Ιουλίου 2018 |

ISSN 1977-0901

Επίσημη Εφημερίδα

της Ευρωπαϊκής Ένωσης

C 230A

Έκδοση στην ελληνική γλώσσα

Ανακοινώσεις και Πληροφορίες

61ό έτος2 Ιουλίου 2018

---

| Περιεχόμενα | Σελίδα |
| --- | --- |
| | V   Γνωστοποιήσεις |
| | ΔΙΟΙΚΗΤΙΚΕΣ ΔΙΑΔΙΚΑΣΙΕΣ |
| | Ευρωπαϊκή Επιτροπή |
| 2018/C 230 A/01 | Πρόσκληση εκδήλωσης ενδιαφέροντος για την επιλογή εξωτερικών μελών της επιτροπής παρακολούθησης των ελέγχων (APC) | 1 |

Περιεχόμενα

Σελίδα

V   Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Ευρωπαϊκή Επιτροπή

2018/C 230 A/01

Πρόσκληση εκδήλωσης ενδιαφέροντος για την επιλογή εξωτερικών μελών της επιτροπής παρακολούθησης των ελέγχων (APC)

1

---

| EL | |
| --- | --- |

EL

---

V Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Ευρωπαϊκή Επιτροπή

| 2.7.2018 | EL | Επίσημη Εφημερίδα της Ευρωπαϊκής Ένωσης | CA 230/1 |
| --- | --- | --- | --- |

2.7.2018

EL

Επίσημη Εφημερίδα της Ευρωπαϊκής Ένωσης

CA 230/1

---

ΠΡΌΣΚΛΗΣΗ ΕΚΔΉΛΩΣΗΣ ΕΝΔΙΑΦΈΡΟΝΤΟΣ ΓΙΑ ΤΗΝ ΕΠΙΛΟΓΉ ΕΞΩΤΕΡΙΚΏΝ ΜΕΛΏΝ ΤΗΣ ΕΠΙΤΡΟΠΉΣ ΠΑΡΑΚΟΛΟΫΘΗΣΗΣ ΤΩΝ ΕΛΈΓΧΩΝ (APC)

(2018/C 230 A/01)

Ειδικός σύμβουλος σύμφωνα με το άρθρο 5 του καθεστώτος που εφαρμόζεται στο λοιπό προσωπικό της Ευρωπαϊκής Ένωσης: Εξωτερικό μέλος της επιτροπής παρακολούθησης των ελέγχων (APC) της Ευρωπαϊκής Επιτροπής

I.   Ποιοι είμαστε

Η APC βοηθά το Σώμα των Επιτρόπων της Ευρωπαϊκής Επιτροπής κατά την εκπλήρωση των υποχρεώσεων που απορρέουν από τις Συνθήκες και από άλλες νομοθετικές πράξεις μέσω της εξασφάλισης της ανεξαρτησίας της Υπηρεσίας Εσωτερικού Ελέγχου (IAS), της παρακολούθησης της ποιότητας των εργασιών εσωτερικού ελέγχου, και της διασφάλισης ότι οι συστάσεις για ελέγχους έχουν ληφθεί δεόντως υπόψη από τις Υπηρεσίες της Επιτροπής και ότι δίδεται η δέουσα συνέχεια. Η APC υποβάλλει αναφορές στο Σώμα των Επιτρόπων και συμβάλλει στην εν γένει περαιτέρω βελτίωση της αποτελεσματικότητας και αποδοτικότητας του οργάνου όσον αφορά την επίτευξη των στόχων του και συμβάλλει στην από πλευράς του Σώματος των Επιτρόπων εποπτεία της διακυβέρνησης, της διαχείρισης κινδύνων, και των πρακτικών εσωτερικού ελέγχου της Ευρωπαϊκής Επιτροπής.

Η APC είναι ένα όργανο εποπτείας και δεν έχει διαχειριστικές αρμοδιότητες. Η APC αποτελείται από μέλη της Ευρωπαϊκής Επιτροπής και εξωτερικά μέλη με αποδεδειγμένη επαγγελματική πείρα στη διενέργεια ελέγχων και συναφή θέματα, και προεδρεύεται από τον Πρώτο Αντιπρόεδρο της Ευρωπαϊκής Επιτροπής. Τα εξωτερικά μέλη διορίζονται επισήμως μετά από ανοικτή και διαφανή διαδικασία επιλογής για μέγιστη θητεία τεσσάρων ετών, η οποία μπορεί να ανανεωθεί μία φορά.

Πλήρεις λεπτομέρειες σχετικά με την εντολή της APC παρατίθενται στον Χάρτη της (διαθέσιμο στα αγγλικά, γερμανικά ή γαλλικά, στην εξής διεύθυνση):

https://ec.europa.eu/info/departments/internal-audit-service/how-we-work_en

II.   Τι προσφέρουμε

Η APC σκοπεύει να καταρτίσει εφεδρικό πίνακα υποψηφίων για να ανταποκριθεί στη συνεχιζόμενη ανάγκη της να ανανεώσει τα εξωτερικά μέλη της και να εξασφαλίσει ευρύ και ποικίλο φάσμα επαγγελματικής πείρας στη διενέργεια ελέγχων και σε συναφή θέματα. Πρέπει να τονιστεί ότι η εγγραφή στον εφεδρικό πίνακα προσλήψεων δεν αποτελεί εγγύηση πρόσληψης.

Τα εξωτερικά μέλη θα αφιερώνουν περίπου 30 με 50 πλήρεις ημέρες ετησίως στα πλαίσια των αντίστοιχων αρμοδιοτήτων του, που θα περιλαμβάνουν περίπου δεκαπέντε συνεδριάσεις τον χρόνο οι οποίες θα διεξάγονται στις Βρυξέλλες. Τα εξωτερικά μέλη θα διοριστούν ως ειδικοί σύμβουλοι σύμφωνα με τους κανόνες της Επιτροπής και, εκτός εάν είναι πρώην υπάλληλοι της ΕΕ που λαμβάνουν σύνταξη γήρατος, θα αμείβονται σε ημερήσια βάση, όπως ορίζεται στους «όρους απασχόλησης» κατωτέρω.

Τα εξωτερικά μέλη θα συμβάλλουν στην υψηλού επιπέδου εποπτεία ενός μεγάλου διεθνούς οργανισμού με την προώθηση της περαιτέρω βελτίωσης της αποτελεσματικότητας και της αποδοτικότητας της Επιτροπής σε θέματα διακυβέρνησης, διαχείρισης κινδύνων και πρακτικών εσωτερικού ελέγχου.

Όντας αναγνωρισμένοι εμπειρογνώμονες στον σχετικό τομέα, τα εξωτερικά μέλη συμβάλλουν και συμμετέχουν ενεργά στις δραστηριότητες της APC, κυρίως μέσω της παροχής συνδρομής στην προπαρασκευαστική ομάδα, καθώς και στις κανονικές συνεδριάσεις της APC, με βάση το ετήσιο πρόγραμμα εργασίας που έχει εγκρίνει η επιτροπή και τις ημερήσιες διατάξεις των συνεδριάσεων τις οποίες προτείνει ο Πρόεδρος. Η APC πραγματοποιεί τουλάχιστον τρεις συνεδριάσεις ανά έτος, και διάφορες προπαρασκευαστικές συνεδριάσεις πραγματοποιούνται πριν από κάθε συνεδρίαση. Τα συνοδευτικά έγγραφα παρέχονται και οι συνεδριάσεις πραγματοποιούνται στην αγγλική γλώσσα.

III.   Τι αναζητούμε

Κριτήρια επιλεξιμότητας

Για να ληφθούν υπόψη για τη φάση επιλογής, οι υποψήφιοι πρέπει να πληρούν τα ακόλουθα τυπικά κριτήρια, που θα πρέπει να πληρούνται κατά την ημερομηνία λήξης της προθεσμίας υποβολής των αιτήσεων:

| — | Υπηκοότητα: να είναι υπήκοοι κράτους μέλους της Ευρωπαϊκής Ένωσης· |
| --- | --- |

—

Υπηκοότητα: να είναι υπήκοοι κράτους μέλους της Ευρωπαϊκής Ένωσης·

| — | Πτυχίο ή δίπλωμα πανεπιστημίου: να διαθέτουν:






  — | επίπεδο εκπαίδευσης που αντιστοιχεί σε πλήρεις πανεπιστημιακές σπουδές, πιστοποιούμενες με δίπλωμα/πτυχίο, όταν η κανονική διάρκεια της πανεπιστημιακής εκπαίδευσης είναι τουλάχιστον τετραετής, ή |
| --- | --- | --- |

—

Πτυχίο ή δίπλωμα πανεπιστημίου: να διαθέτουν:

—

επίπεδο εκπαίδευσης που αντιστοιχεί σε πλήρεις πανεπιστημιακές σπουδές, πιστοποιούμενες με δίπλωμα/πτυχίο, όταν η κανονική διάρκεια της πανεπιστημιακής εκπαίδευσης είναι τουλάχιστον τετραετής, ή

| — | επίπεδο εκπαίδευσης που αντιστοιχεί σε πλήρεις πανεπιστημιακές σπουδές, πιστοποιούμενες με δίπλωμα (πτυχίο), καθώς και κατάλληλη επαγγελματική πείρα τουλάχιστον ενός έτους, όταν η κανονική διάρκεια της πανεπιστημιακής εκπαίδευσης είναι τουλάχιστον τριετής (η εν λόγω επαγγελματική πείρα ενός έτους δεν μπορεί να συμπεριλαμβάνεται στην απαιτούμενη κατωτέρω επαγγελματική πείρα μετά την απόκτηση του πανεπιστημιακού τίτλου)· |
| --- | --- |

—

επίπεδο εκπαίδευσης που αντιστοιχεί σε πλήρεις πανεπιστημιακές σπουδές, πιστοποιούμενες με δίπλωμα (πτυχίο), καθώς και κατάλληλη επαγγελματική πείρα τουλάχιστον ενός έτους, όταν η κανονική διάρκεια της πανεπιστημιακής εκπαίδευσης είναι τουλάχιστον τριετής (η εν λόγω επαγγελματική πείρα ενός έτους δεν μπορεί να συμπεριλαμβάνεται στην απαιτούμενη κατωτέρω επαγγελματική πείρα μετά την απόκτηση του πανεπιστημιακού τίτλου)·

| — | Σχετική επαγγελματική πείρα: να διαθέτουν τουλάχιστον 15ετή πείρα μετά την απόκτηση του πανεπιστημιακού τίτλου που αναφέρεται ανωτέρω, εκ των οποίων τουλάχιστον πέντε έτη σε τομείς που σχετίζονται με τον λογιστικό έλεγχο, τον εσωτερικό έλεγχο και τη διαχείριση κινδύνων· |
| --- | --- |

—

Σχετική επαγγελματική πείρα: να διαθέτουν τουλάχιστον 15ετή πείρα μετά την απόκτηση του πανεπιστημιακού τίτλου που αναφέρεται ανωτέρω, εκ των οποίων τουλάχιστον πέντε έτη σε τομείς που σχετίζονται με τον λογιστικό έλεγχο, τον εσωτερικό έλεγχο και τη διαχείριση κινδύνων·

| — | Γλώσσες: να κατέχουν άριστα μία από τις επίσημες γλώσσες της Ευρωπαϊκής Ένωσης και να διαθέτουν επαρκή γνώση τουλάχιστον μίας ακόμη από τις εν λόγω γλώσσες· |
| --- | --- |

—

Γλώσσες: να κατέχουν άριστα μία από τις επίσημες γλώσσες της Ευρωπαϊκής Ένωσης και να διαθέτουν επαρκή γνώση τουλάχιστον μίας ακόμη από τις εν λόγω γλώσσες·

| — | Ανεξαρτησία και σύγκρουση συμφερόντων: Να ασκούν τα καθήκοντά τους με ανεξαρτησία. Να μην υπάρχει σύγκρουση συμφερόντων μεταξύ των καθηκόντων τους ως εξωτερικού μέλους και άλλων επισήμων καθηκόντων. |
| --- | --- |

—

Ανεξαρτησία και σύγκρουση συμφερόντων: Να ασκούν τα καθήκοντά τους με ανεξαρτησία. Να μην υπάρχει σύγκρουση συμφερόντων μεταξύ των καθηκόντων τους ως εξωτερικού μέλους και άλλων επισήμων καθηκόντων.

Κριτήρια επιλογής

Οι επιτυχόντες υποψήφιοι για τον εφεδρικό πίνακα επιλέγονται βάσει των ατομικών και επαγγελματικών τους προσόντων και της εκτεταμένης αποδεδειγμένης πείρας στον ελεγκτικό τομέα και σε συναφή θέματα.

Βασικά κριτήρια:

| — | Υψηλό επίπεδο αποδεδειγμένων ικανοτήτων και μεγάλη πείρα στον τομέα του ελέγχου, περιλαμβανομένης κατά προτίμηση πείρας στο Ευρωπαϊκό Ελεγκτικό Συνέδριο, σε διεθνείς οργανισμούς ή σε ελεγκτικούς φορείς των εθνικών δημόσιων υπηρεσιών και/ή σε εταιρείες λογιστικού ελέγχου του ιδιωτικού τομέα· |
| --- | --- |

—

Υψηλό επίπεδο αποδεδειγμένων ικανοτήτων και μεγάλη πείρα στον τομέα του ελέγχου, περιλαμβανομένης κατά προτίμηση πείρας στο Ευρωπαϊκό Ελεγκτικό Συνέδριο, σε διεθνείς οργανισμούς ή σε ελεγκτικούς φορείς των εθνικών δημόσιων υπηρεσιών και/ή σε εταιρείες λογιστικού ελέγχου του ιδιωτικού τομέα·

| — | Άριστη γνώση των διεθνών προτύπων εσωτερικού ελέγχου και των πλαισίων εσωτερικού ελέγχου και διαχείρισης κινδύνων· |
| --- | --- |

—

Άριστη γνώση των διεθνών προτύπων εσωτερικού ελέγχου και των πλαισίων εσωτερικού ελέγχου και διαχείρισης κινδύνων·

| — | Επαγγελματικά προσόντα στον τομέα του ελέγχου· |
| --- | --- |

—

Επαγγελματικά προσόντα στον τομέα του ελέγχου·

| — | Ακεραιότητα, ευθυκρισία και ισχυρές αναλυτικές δεξιότητες, με καλά αναπτυγμένη ικανότητα για στρατηγικό σχεδιασμό και με ικανότητα άσκησης εποικοδομητικού ελέγχου με βάση ευρύτερη εμπειρία· |
| --- | --- |

—

Ακεραιότητα, ευθυκρισία και ισχυρές αναλυτικές δεξιότητες, με καλά αναπτυγμένη ικανότητα για στρατηγικό σχεδιασμό και με ικανότητα άσκησης εποικοδομητικού ελέγχου με βάση ευρύτερη εμπειρία·

| — | Άριστες δεξιότητες γραπτής και προφορικής επικοινωνίας, που δίνουν στον υποψήφιο τη δυνατότητα να διευθύνει συζητήσεις και να αμφισβητεί τις θέσεις των ελεγχομένων, καθώς και να επικοινωνεί με σαφήνεια με τους εσωτερικούς ενδιαφερομένους κατά την προετοιμασία και κατά τη διάρκεια των συνεδριάσεων της προπαρασκευαστικής ομάδας και της APC. |
| --- | --- |

—

Άριστες δεξιότητες γραπτής και προφορικής επικοινωνίας, που δίνουν στον υποψήφιο τη δυνατότητα να διευθύνει συζητήσεις και να αμφισβητεί τις θέσεις των ελεγχομένων, καθώς και να επικοινωνεί με σαφήνεια με τους εσωτερικούς ενδιαφερομένους κατά την προετοιμασία και κατά τη διάρκεια των συνεδριάσεων της προπαρασκευαστικής ομάδας και της APC.

Επιθυμητά κριτήρια:

| — | Εις βάθος γνώση των θεσμικών οργάνων της ΕΕ και του ρόλου της Ευρωπαϊκής Επιτροπής· |
| --- | --- |

—

Εις βάθος γνώση των θεσμικών οργάνων της ΕΕ και του ρόλου της Ευρωπαϊκής Επιτροπής·

| — | Πολύ καλή γνώση του δημοσιονομικού κανονισμού της ΕΕ και της αντίστοιχης δομής απαλλαγής, καθώς και των κανόνων, της διακυβέρνησης και των διαδικασιών, όπως και των αρμοδιοτήτων και των δραστηριοτήτων της Ευρωπαϊκής Επιτροπής. |
| --- | --- |

—

Πολύ καλή γνώση του δημοσιονομικού κανονισμού της ΕΕ και της αντίστοιχης δομής απαλλαγής, καθώς και των κανόνων, της διακυβέρνησης και των διαδικασιών, όπως και των αρμοδιοτήτων και των δραστηριοτήτων της Ευρωπαϊκής Επιτροπής.

IV.   Ανεξαρτησία και δήλωση συμφερόντων

Κατά την εκτέλεση των καθηκόντων τους, τα εξωτερικά μέλη πρέπει να ενεργούν ανεξάρτητα και δεν επιτρέπεται να ζητούν ούτε να λαμβάνουν οδηγίες από τα θεσμικά όργανα ή τους οργανισμούς της Ευρωπαϊκής Ένωσης ή από άλλον δημόσιο ή ιδιωτικό φορέα. Πριν από την ανάληψη των καθηκόντων τους, θα τους ζητηθεί να υποβάλουν:

| — | δήλωση δέσμευσης ότι θα ενεργούν με ανεξαρτησία προς το δημόσιο συμφέρον, |
| --- | --- |

—

δήλωση δέσμευσης ότι θα ενεργούν με ανεξαρτησία προς το δημόσιο συμφέρον,

| — | δήλωση που απαριθμεί όλες τις άλλες δραστηριότητες που ασκούν, και |
| --- | --- |

—

δήλωση που απαριθμεί όλες τις άλλες δραστηριότητες που ασκούν, και

| — | δήλωση σχετικά με τυχόν συμφέροντα που μπορεί να θεωρηθεί ότι επηρεάζουν την ανεξαρτησία τους. |
| --- | --- |

—

δήλωση σχετικά με τυχόν συμφέροντα που μπορεί να θεωρηθεί ότι επηρεάζουν την ανεξαρτησία τους.

Με την υποβολή αίτησης, οι υποψήφιοι επιβεβαιώνουν την προθυμία τους να παράσχουν τις εν λόγω δηλώσεις.

V.   Όροι πρόσληψης

Η Ευρωπαϊκή Επιτροπή καταρτίζει εφεδρικό πίνακα προσλήψεων και διορίζει τα εξωτερικά μέλη βάσει διαδικασίας επιλογής. Για τον σκοπό αυτό, η Επιτροπή θα συγκροτήσει μια επιτροπή επιλογής η οποία θα αξιολογήσει όλες τις αιτήσεις.

Οι υποψήφιοι με τα περισσότερα προσόντα που κρίνεται ότι διαθέτουν το καταλληλότερο προφίλ μπορούν να κληθούν σε συνέντευξη. Μετά την εν λόγω συνέντευξη, η επιτροπή επιλογής θα καταρτίσει εφεδρικό πίνακα προσλήψεων των πλέον κατάλληλων υποψηφίων, από τον οποίο η Ευρωπαϊκή Επιτροπή θα προσλαμβάνει εξωτερικά μέλη ανάλογα με τις εξελισσόμενες ανάγκες.

VI.   Ίσες ευκαιρίες

Τα όργανα της Ευρωπαϊκής Ένωσης εφαρμόζουν πολιτική ίσων ευκαιριών και δέχονται υποψηφιότητες χωρίς διάκριση λόγω φύλου, φυλής, χρώματος, εθνοτικής καταγωγής ή κοινωνικής προέλευσης, γενετικών χαρακτηριστικών, γλώσσας, θρησκείας ή πεποιθήσεων, πολιτικών ή άλλων φρονημάτων, ιδιότητας μέλους εθνικής μειονότητας, περιουσίας, γέννησης, αναπηρίας, ηλικίας ή γενετήσιου προσανατολισμού.

VII.   Όροι απασχόλησης

Τα εξωτερικά μέλη της APC διορίζονται για θητεία έως τεσσάρων ετών, με δυνατότητα μίας ανανέωσης. Διορίζονται με βάση συμβάσεις ως ειδικοί σύμβουλοι κατά την έννοια του άρθρου 5 του καθεστώτος που εφαρμόζεται επί του λοιπού προσωπικού της Ευρωπαϊκής Ένωσης. Τα εξωτερικά μέλη αμείβονται σε ημερήσια βάση, σύμφωνα με τον βασικό μισθό βαθμού AD 12, κλιμάκιο 1, για τις ημέρες που εργάζονται. Ωστόσο, οι πρώην υπάλληλοι της ΕΕ που λαμβάνουν σύνταξη γήρατος δεν θα λαμβάνουν αμοιβή· θα δικαιούνται μόνο την επιστροφή των εξόδων ταξιδιού και διαμονής.

Τα έξοδα ταξιδίου και διαμονής που βαρύνουν τα εξωτερικά μέλη επιστρέφονται από την Επιτροπή κατόπιν αίτησης με τα δικαιολογητικά έγγραφα σύμφωνα με τις ισχύουσες διατάξεις της Επιτροπής. Επιπλέον, χορηγείται ημερήσια αποζημίωση για την κάλυψη άλλων δαπανών.

VIII.   Τρόπος υποβολής υποψηφιότητας

Σημείωση:

Οι αιτήσεις υποψηφιότητας θα πρέπει να υποβληθούν σε ηλεκτρονική μορφή στην Ευρωπαϊκή Επιτροπή στην ακόλουθη διεύθυνση: IAS-APC-SECRETARIAT@ec.europa.eu.

Για να είναι έγκυρες οι αιτήσεις υποψηφιότητας, οι υποψήφιοι πρέπει να αποστείλουν το βιογραφικό τους σημείωμα σε μορφότυπο Word ή PDF και επιστολή εκδήλωσης ενδιαφέροντος στην αγγλική, τη γαλλική ή τη γερμανική γλώσσα.

Για λειτουργικούς λόγους και για να ολοκληρωθεί η διαδικασία επιλογής το ταχύτερο δυνατόν, προς το συμφέρον τόσο των υποψηφίων όσο και του θεσμικού οργάνου, η διαδικασία επιλογής θα πραγματοποιηθεί αποκλειστικά στην αγγλική γλώσσα.

Πρέπει, επίσης, να διαθέτετε έγκυρη διεύθυνση ηλεκτρονικού ταχυδρομείου. Η εν λόγω διεύθυνση θα χρησιμοποιηθεί για να ενημερωθείτε σχετικά με την έκβαση της διαδικασίας επιλογής. Παρακαλούμε τους υποψηφίους να ενημερώνουν την Ευρωπαϊκή Επιτροπή σχετικά με οποιαδήποτε αλλαγή της ηλεκτρονικής τους διεύθυνσης.

IX.   Προθεσμία

Προθεσμία υποβολής αιτήσεων: 45 εργάσιμες ημέρες από την ημερομηνία δημοσίευσης της πρόσκλησης εκδήλωσης ενδιαφέροντος στην Επίσημη Εφημερίδα της Ευρωπαϊκής Ένωσης.

Η Επιτροπή επιφυλάσσεται του δικαιώματός της να παρατείνει την προθεσμία για την παρούσα πρόσκληση εκδήλωσης ενδιαφέροντος με σχετική δημοσίευση αποκλειστικά στην Επίσημη Εφημερίδα της Ευρωπαϊκής Ένωσης.

X.   Προστασία δεδομένων προσωπικού χαρακτήρα

Η Επιτροπή μεριμνά ώστε τα δεδομένα προσωπικού χαρακτήρα των υποψηφίων να αντιμετωπίζονται όπως απαιτείται από τον κανονισμό (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών (1).

---

(1)  ΕΕ L 8 της 12.1.2001, σ. 1.

---